5 Boekminute met Christiaan Bakkes | Boeke | SARIE
CHANTELL STANDER 'My lewe ná Egoli + jong liefde' Koop Nuut in Winkel Aanlyn-tydskrif Bekendes Het jy gehoor? Ons praat met Op die rooi tapyt Voorbladvoorkoms Skoonheid Het jy gehoor? Ons hou van Skoonheidstories Stap vir stap Mode Het jy gehoor? Ons hou van Modestories Dra dit só Lewe + Liefdes My kind Verhoudings Eie stories Werk + geld Boeke Flieks Reise Motors Hieroor praat mense Kos Resepte Kosstories Proe-blog Stap vir stap Julle resepte Woon Ons hou van Dekorstories Maak dit self Julle hoekies Gesond BEWEEG SA Gesondheidstories Dieet Oefen Intiem Bruid Tuis » Lewe + Liefdes » Boeke » 5 Boekminute met Christiaan Bakkes 5 Boekminute met Christiaan Bakkes Deur Phyllis Green, SARIE Julie 2010
Galery Stoffel Mathysen is terug met nog ‘n klomp avonture en stories oor sy ervaringe in die veld waarvoor hy so lief is. Miskien is Stoffel meer bekend as sy skepper, Christiaan Bakkes, al is hy Bakkes se alter ego en vertel hy eintlik maar Bakkes se avonture! Stoffel in Afrika (Human & Rousseau, R165) is sy vyfde bundel. Bakkes hoort in die veld. Dit besef jy as jy die verhale lees. Sy liefde en passie vir die veld kan jy voel in hoe hy oor sy doen en late skryf. Nee, beslis sou hy nie lank in die stad kon woon nie. Dié omgewing sou net te klein en versmorend wees.
Waar woon jy en jou vrou, Emsie, deesdae, en is daar darem ‘n paar geriewe?Ek en Emsie bly in ‘n tent-huis in die Etendeka-lawavelde van Noordwes-Damaraland. Dit is 'n gerieflike tent met ‘n houtvloer en ‘n warm stort. Dit word omring deur mopaniebome wat beskutting bring teen die ooswind.
Is jy meer van ‘n bosmens as ‘n seemens?Woestynmens.
Is jy ‘n dagboek-skrywer, of skryf jy elke boek uit die vuis?Uit die vuis.
Doen jy baie navorsing vir jou stories?Al my stories is op ware gebeure of eerstehandse kennis gegrond. Navorsing moet soms gedoen word om my van tegniese detail te vergewis. Ek stel ook meer en meer belang in geskiedkundige verhale. Dit verg meer noukeurige navorsing.
Watter plek in Afrika is jou absolute gunsteling en waarom?Die Etendeka-lawavelde. Die Skedelkus en die Kaokoveld. Kom kyk maar self!
Die storie oor "My pa se nuwe bakkie" - is die bakkie steeds in die land van die lewendes? Waarom is jy so geheg daaraan?Die bakkie is nog springlewendig. Dis die beste bakkie wat ek ken.
Hoe gaan dit met jou hond, Tier?Tier help al heel week om swartrenosters te vang. Hy het gisteraand ‘n hiëna uit die wildvangkamp gejaag. Dit gaan goed met hom - hy leer nie.
So baie mense wil gorillas gaan kyk. Hoe uitputtend is dit vir jou om toeriste daarheen te begelei? Is die ervaring elke keer vir jou persoonlik die moeite werd?Dit is so ‘n besonderse ervaring dat dit elke keer die moeite werd is. Moeilike kliënte kan uitputtend wees, maar dit is my werk om hulle oë vir Afrika se natuurwonders te laat oopgaan.
Jy skryf oor die gevlekte vleikuiken wat jy nog nooit gesien het nie. Is jy steeds op die uitkyk om een te sien? Elke keer as ek in ‘n Ugandese woud loop, soek ek hom. Afrika het nog nie al sy geheime prysgegee nie.
Is daar ‘n spesifieke dier wat vir jou uitsonderlike plesier gee wanneer jy dit in die bos raakloop?As ek ‘n Hartmann-bergsebra sien, weet ek ek is tuis. En dit is altyd goed om op 'n swartrenoster of woestynolifant se spoor te loop.
Het jy regrets oor jou arm wat jy verloor het? Hoe het dit jou lewe verander?Geen berou. Dit het my na die ware Wildernis gebring. Dit het my by Emsie uitgebring.
Het jy ‘n gunsteling-boek/skrywer?Heart of Darkness - Joseph Conrad. En Patrick o'Brian se seevaart-romans. Verwante artikels
SARIE Julie 2010 Die beste sokkerboeke vir jou koffietafel en ander lekker leesboeke Galery